| Lietuva Gintaras Dikčius |
| --- |
| **Gimė** | 1943 m. gegužės 9 d. (80 metų)Panevėžys |
| **Gyven. vieta** | Lietuva |
| **Tautybė** | lietuvis |
| **Sritis** | optika, spektroskopija |
| **Įstaigos** | Vilniaus universitetas |
| **Alma mater** | Vilniaus universitetas |
| **Doktorant. vadovas** | Povilas Brazdžiūnas ir Algis Petras Piskarskas |
| **Žinomas už** | spektroskopija, lazerinės spinduliuotės poveikis |

**Gintaras Dikčius** (g. 1943 m. kovo 9 d. Panevėžyje) – lietuvių fizikas, gamtos mokslų daktaras.

Biografija
----------

1965 m. baigė Vilniaus universiteto Fizikos fakultetą, optikos ir spektroskopijos specialybę. 1978 m. Baltarusijos mokslų akademijos Fizikos institute apsigynė gamtos mokslų daktaro (tuo metu – fizikos ir matematikos mokslų kandidato) disertaciją tema „Efektyvi parametrinė pikosekundinių šviesos impulsų generacija" (vadovai Povilas Brazdžiūnas ir Algis Petras Piskarskas).

1961–1964 m. Fizikos fakultete dirbo laborantu, po studijų dirbo įvairiose pramonės įmonėse, ėjo įvairias pareigas. 1973–1976 m. buvo Kvantinės elektronikos katedros inžinierius, 1976–1980 m. – vyresnysis mokslinis bendradarbis, 1980–1985 m. – asistentas, 1985–1987 m. – vyresnysis dėstytojas, o 1987–1996 m. – docentas. Nuo 1996 m. buvo Bendrosios fizikos ir spektroskopijos katedros docentas, o nuo 2002 m. yra šios katedros profesorius. 1993–2003 m. buvo Fizikos fakulteto dekanas.

Dirbo ir stažavosi Centrinės Kinijos mokslo ir technologijos universitete Uchane, Hanoverio, Grenoblio, Amsterdamo, Kopenhagos ir kt. universitetuose.

1999–2003 m. buvo Lietuvos fizikų draugijos viceprezidentas ir studijų komisijos pirmininkas, 2003–2007 m. – studijų komisijos pirmininkas.

Už pikosekundinių impulsų trukmės lazerio sukūrimą 1979 m. apdovanotas Maskvoje vykusios Liaudies ūkio pasiekimų parodos aukso medaliu.

Mokslinė veikla
---------------

Sudėtingų molekulių spektroskopija, lazerinės spinduliuotės ir audinių sąveika, fizikos studijų kokybė. Paskelbė per 80 mokslinių darbų.

### Knygos

* Gintaras Dikčius. *Kvantinės radiofizikos laboratoriniai darbai*. Vilnius: Vilniaus valstybinis Kapsuko universitetas, 1986. – 96 p.:iliustr.
* Jolanta Butrimaitė, Aleksandr Dementjev, Gintaras Dikčius, Roaldas Gadonas, Jadvyga Jasevičiūtė, Violeta Karenauskaitė, Valdas Sirutkaitis, Valerijus Smilgevičius. *Fizika: vadovėlis biomedicinos ir fizinių mokslų studentams*. Vilnius: Vilniaus universiteto leidykla, 2003. T.1, 212 p.:iliustr. ISBN 9986-19-595-0
* Jolanta Butrimaitė, Aleksandr Dementjev, Gintaras Dikčius, Roaldas Gadonas, Jadvyga Jasevičiūtė, Violeta Karenauskaitė, Valdas Sirutkaitis, Valerijus Smilgevičius. *Fizika: vadovėlis biomedicinos ir fizinių mokslų studentams*. Vilnius: Vilniaus universiteto leidykla, 2004. T.2, 351 p.:iliustr. ISBN 9986-19-743-0

Šaltiniai
---------

1. 1 2  *Gintaras Dikčius*. Fizikų žnios, 2003, Nr.24.
2. ↑  LFD valdyba, išrinkta 1999 09 17. Nuoroda tikrinta 2003-10-03.
3. ↑  LFD valdyba, išrinkta 2003 m. birželio 14 d. Nuoroda tikrinta 2003-10-03.
4. ↑  VU Fizikos fakulteto Bendrosios fizikos ir spektroskopijos katedra. Nuoroda tikrinta 2013-05-01.

Nuorodos
--------

* Apie dr. Gintarą Dikčių VU Fizikos fakulteto Bendrosios fizikos ir spektroskopijos katedros puslapyje